Tutu se 'Children of God' | Pro Regno
Posted by: proregno | July 2, 2010
Tutu se 'Children of God'
Hier is my voorlopige opmerkings op Desmond Tutu se toekomstige 'kinderbybel', 'Children of God':
n Mens doen seker nie 'n resensie van 'n boek nog voordat die boek verskyn het nie. Maar, aangesien die propaganda en indoktrinering om hierdie boek te koop al reeds begin het, sonder dat dit al verskyn het (eers einde Julie), kan 'n paar opmerkings reeds daaroor gemaak word.
Die webblad van die boek en die 'teologie' van die skrywer gee reeds genoegsame redes om teen die boek te begin waarsku, maar ek kan nie waarborg dat dit nie die nr.1 topverkoper plek orals, insluitende by jou naaste 'Christelike boekhandelaar' gaan behaal nie. Op die webblad word die boek ge-adverteer onder die slagspreuk 'the biggest children bible project ever', dit is reeds in 12 tale vertaal (ongelukkig Afrikaans ook) en 'n groot uitgewer van oorsee, Zondervan, het al 'n bestelling van 60 000 ingesit. Ja, die tille rol.
Die boek se naam is, 'Children of God Storybook Bible', soos vertel deur Desmond Tutu, gewese aartsbiskop van Kaapstad. Die biskop was ook die eerste persoon wat dit reg gekry het om die Nobelprys vir Vrede (1984) te wen vir 'n land met die minste vrede.
Hierdie skrywe is 'n paar voorlopige opmerkings, maar vanuit die inligting wat reeds beskikbaar is, lyk dit of hierdie boek 'n versameling van fabels gaan wees, wat nie gefokus is op die eer en lof van die Drie-enige God nie, en nog minder op ware liefde, vergifnis en versoening met die naaste nie.
En, as jy die waarheid vir fabels kan verruil met mooi prente en 'n 'oulike omie' wat dit vertel, soveel beter.
Ouers en gemeentes moet daarom hierdie boek vermy, die prentjie'bybels' opsy stoot (ook die sogenaamde 'goeies'), en opnuut hul Ou Vertaling Bybels uithaal, die gesin saamroep om die huisaltaar, en weer begin vashou aan 2 Tim.3:14-17,
"Maar bly jy in wat jy geleer het en waarvan jy verseker is, omdat jy weet van wie jy dit geleer het, 15 en dat jy van kleins af die heilige Skrifte ken wat jou wys kan maak tot saligheid deur die geloof in Christus Jesus. Die hele Skrif is deur God ingegee en is nuttig tot lering, tot weerlegging, tot teregwysing, tot onderwysing in die geregtigheid, sodat die mens van God volkome kan wees, vir elke goeie werk volkome toegerus."
Sonder God se genade deur die geloof in Jesus Christus (2 Tim.1:9; 2 Tim.3:15)
– sola Gratia, sola Fide, Solus Christus.
Sonder die 'gesonde leer' wat ons 'van kleins af in die Skrifte leer' (2 Tim.3:16; 2 Tim.4:3)
– sola Sacra Scriptura,
kan ons nie God verheerlik (soli Deo Gloria) en 'volkome toegerus … vir elke goeie werk' (2 Tim.3:17), d.w.s. kan daar geen ware "Christenskap as 'n lewenswyse" (Beeld, 1 Julie 2010) wees nie, laasgnoemde wat sogenaamd die oogmerk is van hierdie kinderbybel.
Sonder die gesonde leer van ons Here Jesus Christus sal hierdie boek van Tutu geen ware versoening bring tussen God en mens nie, en nog minder tussen mens en mens, nie in die nuwe SA nie, maar ook nie regoor die wêreld tussen volke nie.
Psalm 127:1 "As die HERE die huis nie bou nie, tevergeefs werk die wat daaraan bou; as die HERE die stad nie bewaar nie, tevergeefs waak die wagter."
Joh. 15:5 "Ek is die wynstok, julle die lote. Wie in My bly, en Ek in hom, hy dra veel vrug; want sonder My kan julle niks doen nie."
Hier is die volledige artikel wat solank 'n klomp redes gee waarom hierdie 'kinderbybel' nie aangekoop moet word nie:
"Want ons is nie soos baie wat handel dryf met die woord van God nie; maar as opregtheid, maar as uit God, in die teenwoordigheid van God, spreek ons in Christus." (2 Kor.2:17)
Posted in afrika, apologetiek, boeke en audios, dwalings, godsdienste, humanisme, kultuur, politiek, resensies, suid-afrika, Uncategorized
« Heilshistoriese én eksemplariese prediking
Gesinsfoto's Mei/Junie 2010 »
[…] https://proregno.wordpress.com/2010/07/02/tutu-se-children-of-god/ […]
By: Pro Regno boekrak: 2 Augustus 2010 « Pro Regno on August 2, 2010
Sien ook die volgende artikel wat die valse beeld van Jesus aanspreek:
By: proregno on August 2, 2010
[…] my vorige skrywes oor Tutu se 'Children of God Storybook', sien 'n mens die soeke na 'n […]
By: Christus sonder kerk ? « Pro Regno on August 2, 2010
[…] Watter jesus prentjie gaan almal gelukkig maak, die jesus prente van Rembrandt, of die 'rainbow' jesus prente van Desmond Tutu se 'Children of God' Storybook Bible ? […]